Likumprojekta

**„Atjaunojamās enerģijas likums”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Eiropas Parlamenta un Padomes Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK. Direktīvas prasības jāpārņem līdz 2010.gada 5.decembrim.  **Likumprojekts sagatavots atbilstoši Deklarācijas par Valda Dombrovska vadītā Ministru kabineta iecerēto darbību** 11.39., 11.40., 11.45. un 11.46. apakšpunktam.  Likumprojekts „Atjaunojamās enerģijas likums” (turpmāk - likumprojekts) sagatavots, izpildot Ministru kabineta 2009.gada 26.maija sēdes protokollēmuma Nr.33 54. § 2.punktu, ar kuru Ekonomikas ministrijai uzdots strādāt pie likumprojekta par atjaunojamiem energoresursiem sagatavošanas.  Likumprojekts sagatavots, izpildot Ministru kabineta 2009. gada 10. novembra sēdes protokollēmuma Nr.79 45. § 3.punktu, ar kuru ekonomikas ministram uzdots līdz 2010.gada 1.martam iesniegt izskatīšanai Ministru kabinetā noteiktā kārtībā likumprojektu "Atjaunojamo energoresursu likums". |
| 2. | Pašreizējā situācija un problēmas | Šobrīd pastāvošās atbalsta shēmas elektroenerģijas ražošanai no atjaunojamiem energoresursiem (turpmāk - AER), kuru pamatā ir Elektroenerģijas tirgus likums un enerģētikas politikas vidēja termiņa plānošanas dokumenti (Enerģētikas attīstības pamatnostādnes 2007. – 2016.gadam, Latvijas Atjaunojamo energoresursu izmantošanas pamatnostādnes 2006. – 2013.gadam), kas paredz no AER saražotā elektroenerģijas apjoma, kas iepērkams obligātā iepirkuma ietvaros, ierobežošanu, izveidotas tā, lai būtu iespējams kontrolēt obligātā iepirkuma ietvaros no AER ražotas elektroenerģijas radītu izmaksu slogu elektroenerģijas gala lietotājiem.  Ņemot vērā to, ka Eiropas Savienībā (turpmāk - ES) nepastāv vienotas AER izmantošanas veicināšanas politikas un atbalsta shēmas dalībvalstu starpā nav harmonizētas, jo dalībvalstu situācijas un tehniski un ekonomiski izmantojamais resursu potenciāls ir atšķirīgs, katrai dalībvalstij ir sava AER atbalsta politika, kas ne vienmēr ir vienkāršoti vērtējama kā līdzīga vai atšķirīga, ja salīdzina ar citu dalībvalsti iepriekš minēto situācijas atšķirību un valstu atšķirīgo labklājības līmeņu dēļ.  Latvijā par speciālajiem atjaunojamās enerģijas jomu regulējošiem normatīvajiem aktiem ir uzskatāms 1998.gada 3.decembra Enerģētikas likums, 2005.gada 5.maija Elektroenerģijas tirgus likums un saskaņā ar to izdotie Ministru kabineta 2010.gada 16.marta noteikumi Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” un Ministru kabineta 2009.gada 10.marta noteikumi Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”, kā arī 2000.gada 19.oktobra likums “Par sabiedrisko pakalpojumu regulatoriem” un saskaņā ar to izdotie Ministru kabineta noteikumi.  Uz elektroenerģijas ražošanu, izmantojot AER, attiecas arī vispārējie normatīvie akti, kas reglamentē komercdarbību un darījumus, piemēram, Komerclikums, Civillikums, Darba likums, vides aizsardzību un būvniecību reglamentējošie normatīvie akti.  Lai gan Latvijā ir  izveidota normatīvo aktu bāze, kas radījusi priekšnoteikumus AER izmantošanai gan elektroenerģijas ražošanā, gan arī siltumapgādē, ir nepieciešams attīstīt un regulāri izvērtēt nacionālo atjaunojamās enerģētikas politikas un tajā ietverto atbalsta mehānismu efektivitāti, uzsverot AER nozīmi ilgtspējīgas valsts enerģētikas politikas veidošanā, nepieciešamību palielināt elektrisko jaudu pašnodrošinājumu un samazināt importētās elektroenerģijas apjomu, mazinot Latvijas energoatkarību un veicinot energoresursu efektīvu izmantošanu enerģijas ražošanā.  Vienlaikus, lai noteiktu stingrākus kontroles mehānismus elektroenerģijas obligātā iepirkuma tiesību ieguvējiem, lai radītu iespēju kontrolēt projektu īstenošanu un novērstu elektroenerģijas obligātā iepirkuma tiesību nelietderīgu piešķiršanu, kā arī, lai risinātu jautājumu par iesniegumu iesniegšanas kārtību tiesību saņemšanai pārdot no AER saražoto elektroenerģiju obligātā iepirkuma ietvaros 2010.gadam, Ekonomikas ministrija kopš 2009.gada pavasara ir strādājusi pie līdzšinējās atbalsta sistēmas izmaiņām, padarot caurspīdīgākas administratīvās procedūras.  2010.gada 1.aprīlī spēkā stājās 2010.gada 16.marta Ministru kabineta noteikumi Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” (turpmāk – MK noteikumi Nr.262), ar kuru apstiprināšanu spēku zaudēja Ministru kabineta 2009.gada 24.februāra noteikumi Nr.198  „Noteikumi par elektroenerģijas ražošanu, izmantojot atjaunojamos energoresursus un cenu noteikšanas kārtību” (turpmāk – MK noteikumi Nr.198). MK noteikumos Nr.262 iekļautas tiesību normas, kas izriet no Eiropas Parlamenta 2001.gada 27.septembra direktīvas 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (turpmāk – Direktīva 2001/77/EK).  Latvijas ekonomiskās attīstības iespējas un konkurētspēju nosaka arī enerģijas apgādes sistēmas stāvoklis, tās darbības efektivitāte un apgādes drošums. 2008.gadā Latvijas bruto nacionālais elektroenerģijas patēriņš, salīdzinot ar 2000.gadu, ir pieaudzis par 31,6%. Tas var ietekmēt 2010.gada mērķa sasniegšanas iespējas.  2008.gadā Latvijas bruto nacionālais elektroenerģijas patēriņš bija 7794 GWh. Tajā skaitā elektroenerģijas, kas ražota no AER, patēriņš Latvijā bija 3212 GWh. 2008.gadā elektroenerģijas, kas ražota no AER, procentuālais īpatsvars bruto nacionālajā elektroenerģijas patēriņā, ņemot vērā hidroenerģijas resursu īpatsvara samazinājumu, sastādīja 41,2%, kas ir par 7,2% mazāk, salīdzinot ar 2005. gadu.  2009.gadā elektroenerģijas, kas ražota no AER, procentuālais īpatsvars bruto nacionālajā elektroenerģijas patēriņā bija 49,22%. Tas ir par 0,08% mazāk nekā Direktīvā 2001/77/EK noteiktais Latvijas indikatīvais mērķis, saskaņā ar kuru līdz 2010.gadam elektroenerģijas, kas ražota no AER, procentuālajam īpatsvaram kopējā elektroenerģijas patēriņā jāsasniedz  49,3%.  Ekonomiskā krīze ir ietekmējusi visu Latvijas tautsaimniecību kopumā, tajā skaitā enerģētikas nozari, līdz ar to būtiski mainās energoresursu patēriņa prognozes, kuras būs jāņem vērā, veicot vidējā termiņa politikas plānošanas dokumentu izvērtējumu un precizēšanu atbilstoši jaunākajām ekonomikas attīstības prognozēm.  Var secināt, ka atjaunojamās enerģijas politika, ko nosaka Latvijas vidējā termiņa plānošanas dokumenti, nozares likumi un Ministru kabineta noteikumi par atbalstu enerģijas ražošanai no AER un koģenerācijai, ņemot vērā ekonomiskās attīstības tendences, nav pietiekami elastīgi, lai nodrošinātu 2010.gadam izvirzīto mērķu sasniegšanu. Izvērtējot arī Eiropas Parlamenta un Padomes 2009.gada 23.aprīļa direktīvā 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK) izvirzīto mērķu ieviešanas tehniskos un finansiālos aspektus, ir pamats apgalvot, ka Latvijai 2020.gadā noteiktie mērķi ir pietiekami ambiciozi.  Lai sasniegtu Direktīvā 2009/28/EK noteiktos mērķus, joprojām ir vajadzīgi pastāvīgi valsts atbalsta mehānismi, kas veicina no AER saražotas enerģijas izmantošanu, saglabājot investoru uzticību. Direktīva 2009/28/EK kā būtisku uzsver valsts atbalsta shēmu pareizu darbību atbilstoši Direktīvai 2001/77/EK. Tādēļ šī likumprojekta mērķis ir ne tikai veicināt AER izmantošanu Latvijā un iekļaut tiesību normas, kas izriet no Direktīvas 2009/28/EK, bet vienlaikus arī pārskatīt šobrīd ieviestās atbalsta shēmas AER izmantošanai. Tā izstādē jāņem vērā 2009.gada 17.jūnijā Baltijas reģiona valdību vadītāju, tai skaitā trīs Baltijas valstu valdību vadītāju, parakstītajam memorandam „Saprašanās memorands par Baltijas enerģētikas tirgus ieviešanas plānu” (*BEMIP - Baltic Energy Market Interconnection Plan*), ko apstiprinājusi arī Eiropas Komisija. BEMIP paredz trīs Baltijas valstu elektroenerģijas tirgū nodrošināt vienotus tirgus nosacījumus visiem tirgus dalībniekiem, brīvu elektroenerģijas tirdzniecību, lai sasniegtu BEMIP mērķi − Baltijas enerģētikas tirgu integrācija kopējā Eiropas Savienības enerģētikas tirgū.  Ņemot vērā komersantu aktivitāti iesniegumu iesniegšanā, lai saņemtu tiesības pārdot elektroenerģiju obligātā iepirkuma ietvaros, nākamos gados nepieciešams attīstīt atbalsta mehānismus elektroenerģijas ražošanai no AER.  Šobrīd ieviestās atbalsta shēmas ir komersantiem pietiekami motivējošas, lai tie investētu elektroenerģijas ražošanā no AER, tomēr šī brīža ekonomiskās krīzes ietekmē nav nodrošinājuma tam, ka viss šādai elektroenerģijai izdotais apjoms tiks aizpildīts un elektroenerģijas ražošanu un pārdošanu AS „Latvenergo” komersanti uzsāks noteiktajā periodā.  Pielietojot Direktīvā 2009/28/EK noteikto AER mērķa enerģijas gala patēriņā aprēķināšanas metodiku, 2008.gadā Latvijā AER sastādīja attiecīgi RES-E normalizētais 6%, RES-H 23,9% un RES-F 0, kopumā veidojot **29,9%.**  Saskaņā ar Direktīvas 2009/28/EK I pielikumu, Latvijas mērķis, ir palielināt AER izmantošanu no **32,6%** 2005. gadā līdz **40%** 2020. gadā no enerģijas bruto gala patēriņa.  Elektroenerģijas patēriņa struktūras atjaunojamo energoresursu segmentu veido hidroelektrostacijas, vēja elektrostacijas, biogāzes elektrostacijas un biomasas elektrostacijas, kā arī atjaunojamos energoresursus izmantojošas koģenerācijas stacijas. Atjaunojamie energoresursi kopējā elektroenerģijas gala patēriņā 2008.gadā sastādīja 39,6% un šeit lielāko daļu, mazliet vairāk par 97%, nodrošināja lielās hidroelektrostacijas, bet atlikušo daļu deva vēja elektrostacijas, biomasas koģenerācijas elektrostacijas un mazās hidroelektrostacijas. Vislielāko daļu atjaunojamie energoresursi aizņem siltumenerģijas gala patēriņā ieskaitot centralizēto siltumenerģiju, un tas ir 42,7%.  Lai nodrošinātu šā likumprojekta izstrādi ekonomikas ministrs ar 2010.gada 15.februāra rīkojumu Nr.39 izveidoja darba grupu, iesaistot tajā pārstāvjus no nozaru ministrijām un citām iesaistītajām institūcijām. |
| 3. | Saistītie politikas ietekmes novērtējumi un pētījumi | 2010.gada 12.maija Ministru kabineta sēdē apstiprināta Latvijas Republikas nostājas projekts "*Par Eiropas Komisijas 2010.gada 18.marta formālo paziņojumu pārkāpumu procedūras lietā Nr.2010/2020*" un Latvijas Republikas regulārais ziņojums par Indikatīvā mērķa sasniegšanas gaitu atbilstoši Eiropas Parlamenta un Padomes 2001.gada 27.septembra Direktīvas Nr. 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus, 3. panta 3. punktam (prot. Nr. 23 54. § ). <http://www.mk.gov.lv/lv/mk/tap/?pid=40175879&mode=mk&date=2010-05-12>.  Latvijas Republikas prognožu dokuments par AER īpatsvara bruto enerģijas galapatēriņā līdz 2020. gadam sasniegšanu atbilstoši Direktīvas 2009/28/EK 4. panta 3. punktam pieejams Ekonomikas ministrijas mājas lapā internetā <http://www.em.gov.lv/em/2nd/?cat=14281>.  Ar Ministru kabineta 2010. gada 12. oktobra protokollēmuma (prot. Nr. 52 44. §) 1.punktu Ministru kabinets pieņēma zināšanai Ekonomikas ministrijas iesniegto informatīvo ziņojumu “*Latvijas Republikas Rīcība atjaunojamās enerģijas jomā Eiropas Parlamenta un Padomes 2009. gada 23. aprīļa direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK ieviešanai līdz 2020.gadam*” (turpmāk – plāns atjaunojamās enerģijas jomā), kas tika izstrādāts atbilstoši Eiropas Kopienu komisijas (turpmāk - Komisija) izstrādātam un ar 2009. gada 30. jūnija lēmumu *Komisijas lēmums ar ko izveido paraugu valsts rīcības plāniem atjaunojamo energoresursu jomā atbilstoši direktīvai 2009/28/EK* (izziņots ar dokumenta numuru C(2009) 5174) pieņemtam paraugam (VSS-981, prot. Nr. 31 7.§).  Šī protokollēmuma 2.punkts nosaka, ka Ministru kabineta 2010.gada 2.februāra sēdes protokollēmuma (prot. Nr.6 33.§) "Informatīvais ziņojums „Par Enerģētikas attīstības pamatnostādnēm 2007.-2016.gadam" 3.punktā dotais uzdevums izpildāms līdz 2011.gada 1.martam atbilstoši informatīvajā ziņojumā sniegtajai informācijai. Līdz ar to, līdz 2011.gada 1.martam Ekonomikas ministram Ministru kabinetā jāiesniedz precizētas Enerģētikas attīstības pamatnostādnes 2007. – 2016.gadam.  Plāns atjaunojamās enerģijas jomā pieejams Ekonomikas ministrijas mājas lapā internetā: <http://www.em.gov.lv/em/2nd/?cat=30168>. |
| 4. | Tiesiskā regulējuma mērķis un būtība | Likumprojekta izdošanas mērķis ir nodrošināt Direktīvas 2009/28/EK ieviešanu Latvijā.  Likumprojekta mērķis ir veicināt vietējo atjaunojamo energoresursu izmantošanu tautsaimniecības vajadzībām, noteikt stabilu ilgtermiņa investīciju vidi atjaunojamās enerģijas ražošanai, lai līdz 2020.gadam atjaunojamās enerģijas īpatsvars kopējā bruto enerģijas gala patēriņā sasniegtu vismaz 40% (2.pants, 4.panta otrā daļa).  Analizējot AER veidus pēc to potenciāla un iespējamā devuma nākotnē, lai izvērtētu primāri atbalstāmos AER veidus mērķa izpildīšanā Latvijā, kā galvenie izmantojamie resursi tiek novērtēta biomasa, galvenokārt koksne, kā arī vēja enerģija, biogāze un hidroenerģija.  Lai Latvija sasniegtu Direktīvas 2009/28/EK I pielikumā noteikto mērķi 2020.gadā, ir iespējami dažādi scenāriji, kuros ir atšķirīgs elektroenerģijas, siltumenerģijas-dzesēšanas un transporta sektora devums kopējā mērķī. Viens no iespējamiem mērķa sasniegšanas scenārijiem ir dots Latvijas Republikas prognožu dokumentā par AER īpatsvara bruto enerģijas galapatēriņā līdz 2020.gadam sasniegšanu atbilstoši Direktīvas 2009/28/EK 4. panta 3. punktam (turpmāk – prognožu dokuments), kas nosūtīts Eiropas Komisijai, un ir pamats tālākai nacionālā atjaunojamās enerģijas rīcības plāna izstrādei, kurā jāizvērtē iespējamā šī scenārija ietekme uz izmaksām, ieguvumiem un zaudējumiem, kas bijis par pamatu izstrādājot plānu atjaunojamās enerģijas jomā.  Prognožu dokumenta un plāna atjaunojamās enerģijas jomā ietvaros veiktie aprēķini paredz sasniegt uzstādīto valsts mērķi Latvijai 40% 2020.gadā, pamatojoties galvenokārt uz Latvijā pieejamo AER potenciāla izmantošanu bez Direktīvā 2009/28/EK paredzētiem papildu mehānismiem, ņemot vērā plānotos energoefektivitātes pasākumus.  **Likumprojekts atjaunojamās elektroenerģijas izmantošanas veicināšanai paredz izveidot šādus atbalsta instrumentus:**  1) piemaksa par elektroenerģijas, kas ražota no atjaunojamiem energoresursiem, pārdošanu;  2) atbalsts atjaunojamās enerģijas ražotnes, kuras uzstādītā elektriskā jauda nepārsniedz 5MW, pieslēgšanai elektroenerģijas tīklam.  **Likumprojekts paredz, ka atjaunojamās enerģijas (elektroenerģijas un siltumenerģijas) izmantošanas veicināšanai valsts un pašvaldību iestādes ir tiesīgas veidot šādus atbalsta instrumentus, īstenošanu veicot atbilstoši komercdarbības atbalsta kontroles jomu regulējošiem tiesību aktiem:**  1) atbalsta novirzīšana atjaunojamās enerģijas ražošanai un patēriņam, tai skaitā enerģijas ražošanas iekārtu, kurās izmanto fosilos energoresursus, nomaiņai ar enerģijas ražošanas iekārtām, kurās izmanto atjaunojamos energoresursus, izņemot tādu enerģijas ražošanas iekārtu nomaiņai, kurās izmanto fosilos energoresursus, un kuru izveidošanai, uzstādīšanai vai darbībai līdz šā likuma spēkā stāšanās dienai ir saņemts jebkāda veida un apmēra atbalsts;  2) atbalsts pētniecības, attīstības un inovāciju programmām atjaunojamās enerģijas jomā;  3) ar citiem normatīvajiem aktiem noteiktus atjaunojamās enerģijas izmantošanas veicināšanas pasākumus, kas vērsti uz atjaunojamās enerģijas izmaksu samazināšanu.  **Pašvaldības dome nepieciešamības gadījumā, izdodot saistošos noteikumus, var sniegt atbalstu visu veidu atjaunojamās enerģijas ražošanai. Pašvaldība, gadījumā, ja tā nepieciešamību nosaka tiesību akti komercdarbības atbalsta kontroles jomā, šā panta trešajā daļā minētā atbalsta sniegšanu saskaņo ar Finanšu ministriju (8.pants).**  **Likumprojekts paredz noteikta atjaunojamās enerģijas ražotāja, kas ir komersants, kas ražo atjaunojamo enerģiju, tiesības (10.pants):**  1. tikt pieslēgtam elektroenerģijas pārvades vai sadales tīklam prioritārā kārtā attiecībā pret fosilos energoresursus izmantojošiem enerģijas ražotājiem, kā arī tikt iekļautam tīkla pieslēguma pretendentu reģistrā pieslēgumam elektroenerģijas sadales vai pārvades tīkliem vai pieslēguma jaudas palielinājumam.  2. ja atjaunojamās enerģijas ražotājs, kas ir komersants, var vienlaikus pretendēt uz tiesību iegūšanu saskaņā ar normatīvajiem aktiem, kas regulē elektroenerģijas obligāto iepirkumu vai garantēto jaudas maksājuma tiesību iegūšanu un šā likuma 13.pantā noteikto tiesību izmantošanu, atjaunojamās enerģijas ražotājs pēc paša izvēles var izmantot tikai vienā no minētajiem likumiem paredzētās tiesības.  Pārvades sistēmas operators reģistrē atjaunojamās elektroenerģijas ražotāju tīkla pieslēguma pretendentu tos atjaunojamās enerģijas ražotājus, kas vēlas veikt pieslēgumu pie elektroenerģijas pārvades vai sadales tīkla.  Pārvades sistēmas operators uztur tīkla pieslēguma pretendentu reģistru un nodrošina tā publisku pieejamību pārvades sistēmas operatora mājas lapā internetā. Reģistra informāciju atjauno ne retāk kā vienu reizi mēnesī.  **Atjaunojamās enerģijas ražotājam, kas izmanto šā likuma 10.pantā paredzētos atjaunojamās enerģijas izmantošanas veicināšanai paredzētos atbalsta instrumentus, ir šādi pienākumi**:  1. Atjaunojamās enerģijas ražotājs, kura atjaunojamās enerģijas ražotne tiek pieslēgta tīklam, sniedz informāciju pārvades sistēmas operatoram atbilstoši šā likuma 6.panta 4.punktā noteiktajai kārtībai;  2. Atjaunojamās enerģijas ražotājs, kas izmanto šā likuma 12.pantā paredzētos atjaunojamās enerģijas izmantošanas veicināšanai paredzētos atbalsta instrumentus pēc Ekonomikas ministrijas pieprasījuma nodrošina pieeju dokumentu oriģināliem.;  3. Atjaunojamās enerģijas ražotājs, kas izmanto šā likuma 12.pantā paredzētos atjaunojamās enerģijas izmantošanas veicināšanai paredzētos atbalsta instrumentus, ražojot atjaunojamo enerģiju no dažādu veidu bioloģiskajiem šķidrajiem kurināmajiem nodrošina, ka tā saražotā atjaunojamā enerģija atbilst bioloģisko šķidro kurināmo ilgtspējības kritērijiem;  4. Atjaunojamās enerģijas ražotājs, kas atjaunojamās enerģijas ražošanai koģenerācijā izmanto biomasu vai biogāzi un, kas pretendē uz šā likuma 12.pantā paredzētajiem finanšu instrumentiem, nodrošina, ka vismaz 50% no koģenerācijā gada laikā saražotā siltumenerģijas daudzuma, kas paliek pāri pēc enerģiju ražojošo vai pārveidojošo galveno iekārtu enerģijas patēriņa**,** ir lietderīgā siltumenerģija, , kas, neieskaitot siltumenerģiju, kas ražota atsevišķos ūdenssildāmajos vai tvaika katlos, atbilst noteiktiem šādiem nosacījumiem.  **Atbalsta instrumentu pamatojums:**  Izvērtējot nepieciešamību atbalstīt enerģijas ražošanu no AER, veicinot to izmantošanu un, ņemot vērā BEMIP rīcības plānu, kas balstīts uz visā Baltijā vienādiem elektroenerģijas tirgus principiem, ar likumprojektu ir paredzēts ieviest tādu atbalsta mehānismu enerģijas ražošanai no atjaunojamiem energoresursiem, kad, pārdodot elektroenerģiju tirgū, kopējo ieguvumu atjaunojamās enerģijas ražotājam noteiktu pēc iespējas racionāli izmantoti tie atjaunojamie energoresursi, kas ir nozīmīgākie Latvijas tautsaimniecībai, par elektroenerģijas pārdošanu saņemot papildu piemaksu. Tas ļauj elektroenerģijas ražotājiem, kas elektroenerģiju ražo no atjaunojamiem energoresursiem, darboties brīvā elektroenerģijas tirgū, likumā noteiktajos gadījumos saņemot piemaksu.  Ja tiek salīdzināts investīciju ieguvums Latvijai, tie projekti, kas enerģijas ražošanā paredz izmantot Latvijā iegūtus biomasas resursus, ir ekonomiski izdevīgāki, radot papildu ieguvumus tautsaimniecības attīstībai. Ir jāuzsver, ka biomasu var izmantot gan siltumenerģijas un elektroenerģijas ražošanai, gan kā „biodegvielu”, t.i. biomasas izmantošanu transporta nozarē.  Likumprojektā tiek ievēroti sekojoši piemaksas veidošanas principi:  - tiem jābūt pēc iespējas vienkāršākiem;  - iespējami jāveicina, lai AER ražotņu attīstība notiktu pēc ekonomiskā izdevīguma principa.  **Likumprojekts paredz piemaksu par elektroenerģijas pārdošanu, kas likumā noteiktajos gadījumos var veidoties no sekojošām komponentēm:**  **1) jaudas komponente**  Atjaunojamās enerģijas ražotājs, kas ražo atjaunojamo elektroenerģiju un pārdod to elektroenerģijas tirgū, kas spēj nodrošināt elektrostacijas ražošanas jaudas izmantošanas stundu skaitu ne mazāku kā 3500 stundas gadā, 15 gadus no atjaunojamās enerģijas ražotnē ražotās elektroenerģijas pārdošanas uzsākšanas dienas var iegūt tiesības saņemt SEG komponenti, kas līdz 2015.gada 31.decembrim ir konstants lielums.  Jaudas komponentes noteikšanas princips - komponenti ir tiesīgi saņemt tie atjaunojamās enerģijas ražotāji, kuru atjaunojamās enerģijas ražotņu jaudas izmantošanas ilgums gada laikā ir pietiekami liels, lai varētu uzskatīt, ka šāda ražotne piedalās elektrosistēmas t.s. „bāzes slodzes” nodrošināšanā, ņemot vērā nepieciešamību palielināt bāzes jaudas elektrosistēmā. Tādā gadījumā ir pamats uzskatīt, ka minētā ražotne „novērš” nepieciešamību pēc investīcijām fosilos energoresursus izmantojošas bāzes jaudu spēkstacijas būvniecībā un ir tiesīgs saņemt jaudas komponenti. (Līdzīgu komponenti līdz 2010.gada 1.novembrim bija tiesīga saņemt arī fosilos energoresursus izmantojošā spēkstacija, kas elektroenerģiju ražo koģenerācijā, saskaņā ar MK noteikumiem Nr.221, ja tā atbilda noteiktiem efektivitātes kritērijiem). Aprēķina princips - jaudas komponente tiek noteikta, izmantojot to pašu maksājumu par 1 MW jaudas gadā (157 750 Ls/224 458 EUR), kas noteikts MK noteikumu Nr. 262 80.punktā, rēķinot garantēto maksu par jaudu. Šāda skaitļa piemērošanai likumprojektā tika ņemts vērā šobrīd pastāvošais regulējums, kur šis skaitlis noteikts atbilstoši ogļu elektrostacijas kapitālizmaksām gadā, rēķinot uz 1 MW uzstādītās elektriskās jaudas. Šajā gadījumā jaudas komponentes Cj aprēķinā uzstādītā jauda netiek ņemta vērā, aprēķinu veicot uz 1 MWh elektroenerģijas.  Atjaunojamās enerģijas ražotnes, kuras ražošanas jauda ir laikā ievērojami nepastāvīga un uzstādītās elektriskās jaudas izmantošanas stundu skaits ir mazāks par 3500 stundām gadā, nebūtu uzskatāmas par bāzes jaudas avotiem. Nosakot katram AER tehnoloģiju veidam savu stundu skaitu pilnībā zustu jaudas komponentes piemērošanas jēga un piemaksas veidošanas princips, pat, ja tiek piemērots korekcijas koeficients.  Veidojot jaudas komponentes apjomu, tika ņemts vērā elektriskās jaudas izmantošanas stundu skaits 4800, kas izvēlēts, pamatojoties uz sekojošiem apsvērumiem:  - lielāko īpatsvaru starp jaudas komponentes saņēmējiem veidos koģenerācijas stacijas, kuru uzstādīto jaudu parasti izvēlas tādu, lai tās izmantošanas stundu skaits būtu ne mazāks kā apkures perioda ilgums;  - kā raksturīgais apkures perioda ilgums tika izvēlēts apkures perioda ilgums Rīgas pilsētā (ievērojot, ka Rīgas centralizētās siltumapgādes sistēmā tiek realizēti vidēji 50% no visas Latvijas centralizētās siltumapgādes siltuma patēriņa[[1]](#footnote-1)), kas ir norādīts LBN 003-01 „Būvklimatoloģija”, t.i. 203 diennaktis jeb 4872 stundas. Likumprojektā tiek ietverta noapaļota summa 4800 stundas[[2]](#footnote-2).  Reizinātājs *e* ir Latvijas Bankas noteiktais Eiropas Savienības vienotais valūtas kurss pret latu dienā, kad veic norēķinu (eiro). Tas tiek piemērots, lai atjaunojamās enerģijas ražotājs būtu pasargāts no valūtu svārstībām.  Ražotāji, kas nenodrošina elektrostacijas ražošanas jaudas izmantošanas stundu skaitu 3500 stundas gadā, ir tiesīgi saņemt SEG komponenti un pretendēt uz citiem atbalsta mehānismiem.  **2) SEG komponente**  Atjaunojamās enerģijas ražotājs, kas ražo atjaunojamo elektroenerģiju un pārdod to elektroenerģijas tirgū, 15 gadu periodā no atjaunojamās enerģijas ražotnē ražotās elektroenerģijas pārdošanas uzsākšanas dienas var iegūt tiesības saņemt SEG komponenti, kas līdz 2015.gada 31.decembrim ir konstants lielums.  SEG komponentes reizinājuma pamatojams ar to, ka, pirmkārt, atjaunojamo energoresursu tehnoloģijas „novērš” CO2 izmaksas, kas saistītas ar elektroenerģijas ražošanu potenciālā ogļu elektrostacijā, otrkārt, SEG komponentes reizinātāju aprēķina sekojoši:  - kurināmā (ogļu) enerģijas patēriņu, kāds būtu ogļu stacijā, saražojot atbilstošo elektroenerģijas daudzumu, reizinot ar CO2 emisiju faktoru oglēm. Proti, SEG komponentes reizinātājs = kurināmā patēriņš x CO2 emisiju faktors oglēm. Pieņemot, ka elektroenerģijas pārvades un sadales zudumi ir 10%, tad, lai nodrošinātu 1 MWh elektroenerģijas piegādi (MWhe) ir nepieciešams saražot 1,1 MWhe. Ja ogļu stacijas elektrības ražošanas neto lietderības koeficients ir 45%, tad kurināmā patēriņš ir 1,1/0,45 = 2,44 (MWhk/MWhe). CO2 emisiju faktors oglēm saskaņā ar Klimata Pārmaiņu Starpvaldību padomes (IPCC) izstrādātajām vadlīnijām ir 0,339 t CO2/MWhk, un līdz ar to SEG komponentes reizinātājs = kurināmā patēriņš x CO2 emisiju faktors oglēm = 2,44 x 0,339 = 0,83 tCO2/MWhe.  CCO2likumprojektā tiek skaidrota kā novērsto CO2 ekonomiskā efektivitāte (Ls/t), piesaistot to emisiju kvotu cenai biržā attiecīgajā brīdī periodā pēc 2015.gada, kad tā varētu būt augstāka kā šobrīd aktuālā. Pēc 2015.gada SEG komponente būs atkarīga no tā brīža emisiju tirdzniecības cenām biržā.  **3) lauksaimniecības komponente**  Atjaunojamās enerģijas ražotājs, kas ražo atjaunojamo elektroenerģiju no kūtsmēsliem un pārdod to elektroenerģijas tirgū, 15 gadu periodā no atjaunojamās enerģijas ražotnē ražotās elektroenerģijas pārdošanas uzsākšanas dienas var iegūt tiesības saņemt lauksaimniecības komponenti, kas līdz 2015.gada 31.decembrim ir konstants lielums.  Pēc 2015.gada lauksaimniecības komponente būs atkarīga no tā brīža emisiju tirdzniecības cenām biržā.  Plānojot lauksaimniecības komponentes ieviešanu, tiek ņemts vērā efekts, kāds biogāzes uztveršanai ir uz siltumnīcefektu gāzu (turpmāk - SEG) emisiju samazināšanas procesu, aizstājot fosilos kurināmos un samazinot metāna emisijas, kas kopumā veicina vides aizsardzību un lauksaimniecības attīstību. Vienlaikus ir jāapsver iespējamais kontroles mehānisms, kas nodrošina, lai, attīstot decentralizētas koģenerācijas stacijas, energoresursu loģistika tiktu plānota racionāli. Saistībā ar bioloģiski šķidro kurināmo ilgtspējības kritēriju noteikšanas nepieciešamību, ir jāapsver efektīva mehānisma izveidošanu, kas nodrošinātu šādu enerģijas resursu ieguves kontroli.  Direktīvas 2009/28/EK preambulas 25.punktā ir minēts, ka, lai valsts atbalsta shēmas pareizi darbotos, ir būtiski, lai dalībvalstis varētu kontrolēt savu valsts atbalsta shēmu ietekmi un izmaksas, līdz ar to, ir nepieciešams veicināt elektroenerģijas, kas ražota no AER, konkurētspēju elektroenerģijas tirgū, līdz 2015.gadam ir paredzēts noteikt konstantus jaudas, SEG komponenšu un lauksaimniecības komponenšu apjomus, ko periodā pēc 2015.gada noteikts gan emisiju tirdzniecības cenas biržā, gan valsts mērķa izpilde atbilstoši Direktīvas 2009/28/EK I pielikuma B punktā noteiktajai trajektorijai.  Lai neradītu nepamatoti augstu atbalsta intensitāti un sekojošu konkurences deformāciju tirgū, ir atbilstīgi jāizvērtē paralēli piemaksai lietojami citi atbalsta instrumenti (valsts piešķirtas subsīdijas, nodokļu atlaides un citi atbalsta veidi, kas būtu definējami kā valsts atbalsts Līguma par Eiropas Savienību darbību izpratnē), novērtējot kopējo atbalsta intensitāti atbildoši Komisijas 2008.gada 6.augusta Regulai Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 107. un 108. pantu (vispārējā grupu atbrīvojuma regula).  Vienlaikus Finanšu ministrija ir norādījusi, ka, sagatavojot 2011. un 2012.gada valsts budžetu būs jāturpina veikt fiskālās konsolidācijas pasākumi, tai skaitā valsts budžeta izdevumu samazināšana, lai izpildītu uzņemtās saistības pret starptautiskajiem aizdevējiem, bet turpmākajos gados jānodrošina saņemto starptautisko aizdevumu atmaksa.  Likumprojekts paredz atbalstu atjaunojamās enerģijas ražotnēm, kuras uzstādītā elektriskā jauda nepārsniedz piecus megavatus, pieslēgšanai elektroenerģijas tīklam, ja ražotne atbilst noteiktajiem kritērijiem. Lai nodrošinātu Latvijas normatīvo aktu atbilstību Direktīvas 2009/28/EK 16.panam, nolūkā nodrošināt atjaunojamās elektroenerģijas ražotnes prioritāru pieslēgšanu elektroenerģijas pārvades vai sadales sistēmas pieslēguma vietai, kurā atbilstoši pamatotām tehniskajām prasībām un ekonomiski pamatotām izmaksām iespējams pieslēgt atjaunojamās elektroenerģijas ražotni, likumprojektā paredzēts ietvert deleģējumu Ministru kabinetam noteikt tīkla pieslēguma pretendentu reģistra, kurā reģistrēti atjaunojamās enerģijas ražotāji, kas vēlas veikt jaunas atjaunojamās enerģijas ražotnes pieslēgšanu sistēmai vai esošā sistēmas pieslēguma pārveidošanu, saturu, izveides, uzturēšanas un informācijas apmaiņas kārtību, kā arī kārtību, kādā atjaunojamās enerģijas ražotājs tiek iekļauts tīkla pieslēguma pretendentu reģistrā un kārtību, kādā sniedzama informācija par atjaunojamās enerģijas ražotnē saražoto un patērēto enerģiju un izmantotajiem atjaunojamiem energoresursiem.  Lai veicinātu atjaunojamās elektroenerģijas ražošanu un patēriņu mājsaimniecībās, likumprojekts paredz noteiktu atbalstu mājsaimniecības sektoram, paredzot autonomiem ražotājam, kam pieder vai kura lietošanā ir viena vai vairākas atjaunojamās elektroenerģijas ražošanas iekārtas, kuru nominālā jauda nepārsniedz 50kW, ir tiesības izmantot elektroenerģijas neto uzskaiti, kas ir publiskā tirgotāja un autonomā ražotāja savstarpējs norēķins, izmantojot elektroenerģijas apjomu 1kWh pret 1kWh. Paredzēts noteikt norēķina periodu viena mēneša ietvaros. |
| 5. | Projekta izstrādē iesaistītās institūcijas | Likumprojekta izstrādei ar 2010.gada 15.februāra ekonomikas ministra rīkojumu Nr.39 ir izveidota darba grupa.  Darba grupā ir pārstāvji no Ekonomikas ministrijas, Vides ministrijas, Reģionālās attīstības un pašvaldību lietu ministrijas, Satiksmes ministrijas, Zemkopības ministrijas, AS „Latvenergo”, AS „Augstsprieguma tīkls”, AS „Sadales tīkls”, Sabiedrisko pakalpojumu regulēšanas komisijas, Latvijas Pašvaldību savienības, Fizikālā Enerģētikas Institūta, Rīgas Tehniskās universitātes, Latvijas Lauksaimniecības universitātes, Latvijas Valsts mežzinātnes institūta „Silava”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekta tiesiskais regulējums attiecināms uz atjaunojamās enerģijas ražotājiem, kuru īpašumā vai lietojumā ir atjaunojamās enerģijas ražotne, tai skaitā uz komersantiem, kas vēlēsies saņemt piemaksu par pārdotu atjaunojamo elektroenerģiju un vienlaikus atbildīs noteiktajiem kritērijiem, kā arī mājsaimniecības sektoram. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Paredzams, ka likumprojekts radīs ietekmi uz publisko tirgotāju, elektroenerģijas sistēmas operatoriem, kā arī uz citiem elektroenerģijas tirgus dalībniekiem, tajā skaitā uz elektroenerģijas gala lietotājiem.  Likumprojekts varētu ietekmēt tos komersantus, kas ir izrādījuši interesi elektroenerģijas ražošanai no AER un attiecīgi saņēmuši atļaujas ražošanas jaudu palielināšanai vai jaunas ražošanas iekārtas ieviešanai.  Ekonomikas ministrijas rīcībā ir informācija par tiem atjaunojamās enerģijas ražotājiem, kuri ir saņēmuši Ekonomikas ministrijas atļauju pamatojoties uz Ministru kabineta noteikumiem, kas izdoti pamatojoties uz Elektroenerģijas tirgus likuma 22.panta pirmo daļu (2006.gada 29.augusta Ministru kabineta noteikumi Nr. 695 "Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai" (turpmāk – MK noteikumi Nr. 695) un 2009.gada 11.augusta Ministru kabineta noteikumiem Nr.883 "Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai" (turpmāk – MK noteikumi Nr. 883)).  Šobrīd (*dati uz 2010. gada 1.septembri)* kopš 2006.gada 2.septembra, kad spēkā stājās MK noteikumi Nr.695, Ekonomikas ministrija ir izdevusi un ir spēkā 719 atļaujas elektroenerģijas ražošanas jaudu palielināšanai vai jaunu ražošanas iekārtu ieviešanai ar kopējo jaudu  4711,77666 MW, no tām 633 atļaujas komersantiem, kas elektroenerģijas ražošanai izmanto vai plāno izmantot atjaunojamos energoresursus jaudu palielināšanai vai jaunu ražošanas iekārtu ieviešanai ar kopējo jaudu  4007,51266 MW. |
| 3. | Tiesiskā regulējuma finansiālā ietekme | Sagaidāma ietekme uz elektroenerģijas cenām:  Likumprojektā paredzēto normu ieviešanas radītais pieaugums, sasniedzot likumprojekta izvirzītos mērķus, ņemot vērā šobrīd spēkā esošās atbalsta shēmas, attiecībā uz tarifu elektroenerģijas gala lietotājiem, tiek prognozēts pieaugums līdz 1,8 sant./kWh.  Budžeta iestādēm šāds sadārdzinājums būs jāsedz piešķirto valsts budžeta vai pašvaldību budžetu ietvaros. |
| 4. | Tiesiskā regulējuma nefinansiālā ietekme | Likumprojekts tieši neietekmēs tos komersantus, kas lēmumus par tiesībām pārdot elektroenerģiju obligātā iepirkuma ietvaros ir saņēmuši saskaņā ar tiem Ministru kabineta noteikumiem, kas izdoti, pamatojoties uz Elektroenerģijas tirgus likuma 29.panta otro, ceturto un piekto daļu un 29.1 otro un piekto daļu, kā arī pamatojoties uz Elektroenerģijas tirgus likuma 28. panta otro un septīto daļu un 28.1 panta otro un piekto daļu. Šiem komersantiem, ievērojot Administratīvā procesa likuma 10. pantā noteiktais tiesiskās paļāvības principu, tiks nodrošināts, ka tie varēs turpinās pārdod elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma termiņiem un cenas noteikšanas mehānismiem, kas uz tiem attieksies likumprojekta spēkā stāšanās brīdī. |
| 5. | Administratīvās procedūras raksturojums | Likumprojekts paredz vienkāršot administratīvās procedūras. |
| 6. | Administratīvo izmaksu monetārs novērtējums | Netiek grozīts vai aizstāts tiesību akts, kam pēc Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” ir novērtētas administratīvās izmaksas (naudas izteiksmē). |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekta izpildes nodrošināšanai Ekonomikas ministrija izstrādās Ministru kabineta noteikumus, kas noteiks (**6.pants**):  1) atjaunojamās enerģijas īpatsvara kopējā bruto enerģijas galapatēriņā aprēķināšanas un publicēšanas kārtību;  2) izcelsmes apliecinājuma sertifikātā par atjaunojamo elektroenerģiju iekļaujamo informāciju un tā izsniegšanas kārtību un kārtību, kādā atjaunojamās enerģijas ražotājs saņem izcelsmes apliecinājuma sertifikātu par katru atjaunojamās elektroenerģijas megavatstundu, kā arī kompetento iestādi;  3) ilgtspējības kritērijus bioloģiskajiem šķidrajiem kurināmajiem, ko ņem vērā atjaunojamās enerģijas ražotājs, pretendējot uz jebkāda veida atjaunojamās enerģijas izmantošanas veicināšanai paredzētiem atbalsta instrumentiem un, ko ņem vērā, aprēķinot atjaunojamās enerģijas īpatsvaru kopējā bruto enerģijas galapatēriņā, kā arī ilgtspējības kritēriju pārbaudes kārtību un kompetento iestādi;  4) tīkla pieslēguma pretendentu reģistra, kurā reģistrēti atjaunojamās enerģijas ražotāji, kas vēlas veikt jaunas atjaunojamās enerģijas ražotnes pieslēgšanu sistēmai vai esošā sistēmas pieslēguma pārveidošanu, saturu, izveides, uzturēšanas un informācijas apmaiņas kārtību, kā arī kārtību, kādā atjaunojamās enerģijas ražotājs tiek iekļauts tīkla pieslēguma pretendentu reģistrā un kārtību, kādā sniedzama informācija par atjaunojamās enerģijas ražotnē saražoto un patērēto enerģiju un izmantotajiem atjaunojamiem energoresursiem;  5) kārtību, kādā mājsaimniecības sektorā atjaunojamās enerģijas autonomie ražotāji, kuru īpašumā vai lietojumā ir atjaunojamās enerģijas ražotne ar uzstādīto neto jaudu, ne lielāku par 50kW, veic elektroenerģijas neto uzskaiti;  6) biogāzes sertifikātu piešķiršanas, izmantošanas un anulēšanas kārtību, kā arī kompetento iestādi;  7) kvalitātes prasības biogāzes bagātināšanai līdz dabasgāzes kvalitātei, kā arī kārtību biogāzes ievadīšanai dabasgāzes tīklā.  Likumprojekta izpildes nodrošināšanai Sabiedrisko pakalpojumu regulēšanas komisijai būs nepieciešams izstrādāt metodikas:   * izmaksu attiecināšanas aprēķina metodiku, lai kompensētu PSO radītos zaudējumus attiecībā uz veiktajām piemaksām; * izmaksu attiecināšanas aprēķina metodiku, lai pārvades sistēmas operatoram tiktu segtas izmaksas, kas rodas, sedzot kompensējamās izmaksas.   **Ekonomikas ministrija ir sagatavojusi likumprojektu pavadošu likumprojektu „Grozījumi Elektroenerģijas tirgus likumā” un tā anotāciju.**  Par normatīvo aktu izstrādi atbildīgās institūcijas – Ekonomikas ministrija, Sabiedrisko pakalpojumu regulēšanas komisija. |
| 2. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| Saistības pret Eiropas Savienību | | | Likumprojekts atbilst Eiropas Parlamenta un Padomes 2009.gada 23.aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK).  Direktīvas 2009/28/EK prasības pilnībā tiks ieviestas ar Ministru kabineta noteikumiem, kuriem deleģējums ietverts šajā likumprojektā un grozījumiem Elektroenerģijas tirgus likumā un Biodegvielas likumā.  Ar Direktīvu 2009/28/EK groza un atceļ Eiropas Parlamenta un Padomes 2001. gada 27. septembra direktīvu 2001/77/EK par tādas elektroenerģijas izmantošanas veicināšanu iekšējā tirgū, kas saražota, izmantojot atjaunojamos enerģijas avotus (turpmāk – Direktīva 2001/77/EK) un Eiropas Parlamenta un Padomes 2003. gada 8. maija direktīvu 2003/30/EK par biodegvielas un citu atjaunojamo veidu degvielas izmantošanas veicināšanu transportā.  Direktīvas 2009/28/EK preambulas 25.punktā norādīts, ka, lai valsts atbalsta shēmas pareizi darbotos, ir būtiski, lai dalībvalstis varētu kontrolēt savu valsts atbalsta shēmu ietekmi un izmaksas atbilstīgi savam atšķirīgajam potenciālam. Svarīgs līdzeklis, kā panākt Direktīvā 2009/28/EK noteikto mērķi, ir nodrošināt valsts atbalsta shēmu pareizu darbību atbilstīgi Direktīvai 2001/77/EK.  Atbilstoši Direktīvas 2009/28/EK 26.panta 1.punktam no 2010.gada 1.aprīļa Direktīvā 2001/77/EK ir svītrots 2.pants., 3.panta 2.punkts un 4.līdz 8.pants.  Atbilstoši Direktīvas 2009/28/EK 26.panta 2.punktam no 2012.gada 1.janvāra Direktīva 2001/77/EK zaudē spēku.  Likumprojektā ietvertas normas, lai nodrošinātu Latvijas Republikas normatīvo aktu atbilstību Direktīvai 2001/77/EK, ņemot vērā termiņus, kādos spēku zaudē atsevišķas Direktīvas 2001/77/EK normas un termiņu, ar kādu Direktīva 2001/77/EK zaudē spēku. | | | |
| Citas starptautiskās saistības | | | Projekts šo jomu neskar. | | | |
| Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | Parlamenta un Padomes 2001. gada 27. septembra direktīva 2001/77/EK par tādas elektroenerģijas izmantošanas veicināšanu iekšējā tirgū, kas saražota, izmantojot atjaunojamos enerģijas avotus ir spēkā līdz 2012.gada 1.janvārim.  Eiropas Parlamenta un Padomes Direktīva 2009/28/EK (2009. gada 23. aprīlis) par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK jāpārņem līdz 2010.gada 5.decembrim.  Atbilstoši Direktīvas 2009/28/EK 2.pantam, piemērojot Direktīvu 2009/28/EK, ir spēkā Eiropas Parlamenta un Padomes 2003.gada 26.jūnija Direktīvas 2003/54/EK par kopīgiem noteikumiem attiecībā uz elektroenerģijas iekšējo tirgu un par Direktīvas 96/92/EK atcelšanu definīcijas.  Saskaņā ar Eiropas Parlamenta un Padomes 2009/gada 13.jūlija Direktīvas 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (turpmāk – Elektrības direktīva) 49.panta pirmo daļu normatīvajiem un administratīvajiem aktiem, kas vajadzīgi, lai izpildītu Elektrības direktīvas prasības, jāstājas spēkā līdz 2011.gada 3.martam. | | | | | |
|  | | | | | | |
| A | B | | | C | | D |
| Direktīvas 2001/77/EK  1.pants, 3.panta 1.punkts, 9.pants, Pielikums | - | | | Norma satur tikai dalībvalstīm saistošus pienākumus, tāpēc nav nepieciešams ieviest normatīvajos aktos.  Mērķis un pasākumi, lai izpildītu Direktīvas 2001/77/EK prasības, ietverts vidēja termiņa plānošanas dokumentos: Enerģētikas attīstības pamatnostādnes 2007. – 2016.gadam, Latvijas Atjaunojamo energoresursu izmantošanas pamatnostādnes 2006. – 2013.gadam.  Direktīva 2001/77/EK ieviesta ar Elektroenerģijas tirgus likuma 29.pantu, 29.1 pantu, 30.pantu un 31.pantu, kā arī  MK 2010.16.03 noteikumiem Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2001/77/EK  3.panta 3.punkts | - | | | Direktīvas 2001/77/EK 3.panta 3.daļa satur tikai dalībvalstij sasitošu pienākumu un tāpēc to nav nepieciešams pārņemt projektā  Ekonomikas ministrija | | Nacionālais tiesību akts neparedz stingrākas prasības |
| Direktīvas 2009/28/EK  1.pants | - | | | Norma satur tikai dalībvalstij saistošu pienākumu un tāpēc to nav nepieciešams pārņemt | | Projekts šo jomu neskar |
| Direktīvas 2009/28/EK  2.panta a) | 1.panta 1.punkts | | | Tiek pārņemts pilnībā  Enerģētikas likuma 24.punkts  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta b) | 1.panta 2.punkts | | | Tiek pārņemts pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta c) | 1.panta 6. punkts | | | Tiek pārņemts pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta d) | 1.panta 7. punkts | | | Tiek pārņemts pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta e) | 1.panta 5. punkts | | | Tiek pārņemts pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta f) | 4.panta pirmā daļa | | | Tiek pārņemts pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  2.panta g) | 12.pants | | | Ieviests pilnībā:  Enerģētikas likums (IX nodaļa). Siltumapgādes sistēma. | | Nacionālais tiesību akts neparedz stingrākas prasības |
| Direktīvas 2009/28/EK  2.panta h) | 1.panta 4. punkts | | | Tiek pārņemts pilnībā | | Nacionālais tiesību akts neparedz stingrākas prasības |
| Direktīvas 2009/28/EK 2.panta i) | - | | | Biodegvielas likuma 1.panta 1.punkts. | | Nacionālais tiesību akts neparedz stingrākas prasības |
| Direktīvas 2009/28/EK  2.panta j) | 18.pants | | | Tiek ieviest daļēji  Pilnīga ieviešana paredzēta ar Ministru kabineta noteikumiem  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK 2.panta k), l) | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt | | Nacionālais tiesību akts neparedz stingrākas prasības |
| Direktīvas 2009/28/EK  2.panta m); n); o) | - | | | Tiks ieviestas, izstrādājot Ministru kabineta noteikumus, kas nosaka biodegvielu ilgtspējības kritērijus un to ieviešanas mehānismu, uzskaites un kontroles kārtību.  Ekonomikas ministrija. | | Projekts šo jomu neskar |
| Direktīvas 2009/28/EK  3.pants 1.-3.punkts | Viss teksts | | | Tiks ieviests pilnībā  Direktīvas 2009/28/EK 3.pantam atbilsts spēkā esošais regulējums: ETL 28., 28.1 29., 29.1 un 30.pantu un tiem pakārotajiem, spēkā esošajiem MK noteikumiem (MK 16.03.2010 noteikumi Nr.262, MK 10.03.2009 noteikumi Nr.221).  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  3.panta 4.punkta pirmā rindkopa | - | | | Tiks ieviestas ar likumprojektu „Grozījumu Biodegvielas likumā”.  Ekonomikas ministrija. | | Projekts šo jomu neskar |
| Direktīvas 2009/28/EK  3.panta 4.punkta 2.-7. rindkopa | - | | | Transponēšana nacionālajos normatīvajos aktos nav nepieciešama. | | Projekts šo jomu neskar |
| Direktīvas 2009/28/EK 4. pants | - | | | Direktīvas 2009/28/EK 4.panta prasības ir izpildītas.  Norma satur tikai dalībvalstij sasitošu pienākumu un tāpēc to nav nepieciešams pārņemt. | | Projekts šo jomu neskar |
| Direktīvas 2009/28/EK 5.pants | 6.panta 1.punkts;  6.panta 3.punkts | | | Tiek ieviests daļēji  Pilnīga ieviešana paredzēta ar grozījumiem Biodegvielas likumā un Ministru kabineta noteikumiem  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  12.pants | 4.panta ceturtā daļa | | | Tiek ieviests pilnībā  Ekonomikas ministrija. | | Projekts šo jomu neskar |
| Direktīvas 2009/28/EK  13.panta 1.punkta | 6.pants  8.pants | | | Ieviests ar:  1) Būvniecības likums (3., 7., 11.pants);  2) MK 01.04.1997. noteikumi Nr. 112 „Vispārīgie būvnoteikumi”;  3) MK 22.05.2007.  noteikumi Nr. 331 „Paredzētās būves publiskās apspriešanas kārtība”;  4) MK 10.02.2009. noteikumi Nr. 131 „Noteikumi par valsts nodevu par būvprojektēšanai nepieciešamo tehnisko un īpašo noteikumu saņemšanu valsts un pašvaldību institūcijās”;  5) MK  01.11.2010. noteikumi Nr. 1024 „Elektroenerģijas pārvades un sadales būvju būvniecības kārtība”,  6) MK 17.10.2006. noteikumi Nr. 852 „Noteikumi par Latvijas būvnormatīvu LBN 229-06 “Hidroelektrostaciju hidrotehniskās būves””;  7) MK 13.06.2006. noteikumi Nr. 474 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”;  8) Teritorijas plānošanas likums;  9) likums „Par ietekmes uz vidi novērtējumu” (6.,7.,8.pants)  Atbilstība tiks nodrošināta, veicot grozījumus Elektroenerģijas tirgus likumā.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  13.panta 2.punkts | 6.pants  9.pants  10.pants  11.pants  12.pants  13.pants  14.pants | | | Ieviests pilnībā  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  13.panta 3.punkts | 8.pants | | | Ieviestas pilnībā. Likuma „Par Latvijas Republikas dalību Kioto protokola elastīgajos mehānismos” 8.panta pirmās daļas 1.apakšpunkta b) apakšpunkts.  Enerģētikas likuma 51.pants, 8.pants.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  13.panta 4.punkts | - | | | Prasības ieviestas pilnībā ar Ēku energoefektivitātes likuma 7.pantu.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  13.panta 5.punkts | - | | | Prasības tiks ieviestas ar likumprojektu „Būvniecības likums.”  Ekonomikas ministrija. | | Projekts šo jomu neskar |
| Direktīvas 2009/28/EK  13.panta 6.punkts | - | | | Prasības tiks ieviestas ar likumprojektu „Būvniecības likums.”  Ekonomikas ministrija. | | Projekts šo jomu neskar |
| Direktīvas 2009/28/EK  14.panta 1.punkts | 7.panta pirmā daļa  7.panta otrā daļa  7.panta trešā daļa | | | Ieviests pilnībā ar:  1) Eiropas Savienības struktūrfondu un Kohēzijas fonda vadības likuma 9. panta pirmās daļas 3. Apakšpunktu;  2) likuma „Par Latvijas Republikas dalību Kioto protokola elastīgajos mehānismos” 11.panta otro daļu, 7.panta pirmo daļu, 7.panta otro daļu, 7.panta trešo daļu, 8.panta trešo daļu.  3)  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  14.panta 2.punkts | - | | | Tiks ieviests ar likumprojektu „Būvniecības likums” | | Nacionālais tiesību akts neparedz stingrākas prasības |
| Direktīvas 2009/28/EK  14.panta 3.punkts | - | | | Prasību izpilde tiks nodrošināta līdz 2012.gada 31.decembrim atbilstoši Direktīvas 2009/28/EK prasībām.  Izglītības un zinātnes ministrija. | | Projekts šo jomu neskar |
| Direktīvas 2009/28/EK  14.panta 4.punkts | - | | | Prasību izpilde tiks nodrošināta līdz 2012.gada 31.decembrim atbilstoši Direktīvas 2009/28/EK prasībām.  Izglītības un zinātnes ministrija. | | Projekts šo jomu neskar |
| Direktīvas 2009/28/EK  14.panta 5.punkts | - | | | Tiks ieviests pilnībā ar likumprojektu „Būvniecības likums” 7.pantu.  Ekonomikas ministrija. | | Projekts šo jomu neskar |
| Direktīvas 2009/28/EK  14.panta 6.punkts | - | | | Tiks ieviests pilnībā ar likumprojektu „Būvniecības likums” 7.pantu.  Ekonomikas ministrija. | | Projekts šo jomu neskar |
| Direktīvas 2009/28/EK  15.panta 1.-9.punkts, 11.-12.punkts | 6.panta 2.punkts  18.pants | | | Ieviests pilnībā  Elektroenerģijas tirgus likums (ETL) 32.panta (4) Regulators nosaka, kādu informāciju un cik lielā apjomā tirgotājs ietver galalietotājam izsniedzamajos rēķinos un informatīvajos materiālos.  Noteikumi par informāciju elektroenerģijas galalietotājiem apstiprināti                                                                                        ar Sabiedrisko pakalpojumu regulēšanas komisijas 22.03.2006. lēmumu Nr.77  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  15.panta 10.punkts | - | | | Ieviešana nav nepieciešama | | Projekts šo jomu neskar |
| Direktīvas 2009/28/EK  16.panta 1.punkts | 15.pants;  16.pants | | | Ieviests pilnībā.  Enerģētikas likums (EL) 6.pants (1) Sistēmas operatoram tā licences darbības zonā un licencē noteiktajā termiņā ir pastāvīgas saistības nodrošināt sistēmas lietotājiem un pretendentiem pieeju enerģijas pārvades vai sadales sistēmām vai dabasgāzes uzglabāšanas krātuvei, ja šī pieeja ir pastāvīgi savietojama ar atbilstošiem tehniskajiem noteikumiem un drošības prasībām.  EL 15.pants (6) Sistēmas operators ir atbildīgs par enerģijas pārvades vai sadales sistēmas vai dabasgāzes krātuves darbību, apkalpošanu un drošumu, sistēmas vadību un attīstību licences darbības zonā, savienojumu ar citām sistēmām, kā arī par sistēmas ilglaicīgu spēju nodrošināt enerģijas pārvadi vai sadali vai dabasgāzes uzglabāšanu atbilstoši pieprasījumam.  Elektroenerģijas pārvades sistēmas pakalpojumu  tarifu aprēķināšanas metodika apstiprināta ar Sabiedrisko pakalpojumu regulēšanas komisijas padomes 28.11.2007. lēmumu Nr.556 : Tarifu aprēķinā iekļauj tikai tās tehnoloģiski un ekonomiski pamatotās izmaksas, kas nepieciešamas efektīvai pārvades sistēmas pakalpojuma sniegšanai.  Elektroenerģijas sadales sistēmas pakalpojumu tarifu aprēķināšanas metodika apstiprināta ar Sabiedrisko pakalpojumu regulēšanas komisijas padomes 25.11.2009 lēmumu Nr.1/6: Tarifu aprēķinā iekļaujamas tikai tās tehnoloģiski un ekonomiski pamatotās izmaksas, kas nepieciešamas efektīvai sadales sistēmas pakalpojumu sniegšanai.  ETL 8.panta (2) Regulators nosaka vienotus sistēmas pieslēguma noteikumus un pieslēguma maksas aprēķināšanas metodiku.  Sistēmas pieslēguma noteikumi elektroenerģijas ražotājiem apstiprināti ar Sabiedrisko pakalpojumu regulēšanas komisijas 03.09.2008. lēmumu Nr.280  Līdz ar to Latvijas Republika veic atbilstīgu pasākumus, nodrošinot atbilstību Direktīvas 2009/28/EK 16.panta 1.daļai.  Saskaņā ar ETL 2.panta pirmo punktu, ETL mērķis ir izveidot priekšnoteikumus efektīvi funkcionējoša elektroenerģijas tirgus darbībai.  Vienlaikus Direktīvai 209/28/EK atbilst Enerģētikas likuma 9.pants.  Ekonomikas ministrija | | Nacionālais tiesību akts neparedz stingrākas prasības |
| Direktīvas 2009/28/EK  16.panta 2.punkta  a), b). | 15.pants | | | Ieviestas pilnībā.  ETL.  MK noteikumi Nr.262.  MK noteikumi Nr.221.  Tīkla kodekss.  EL 6.pants (1) Sistēmas operatoram tā licences darbības zonā un licencē noteiktajā termiņā ir pastāvīgas saistības nodrošināt sistēmas lietotājiem un pretendentiem pieeju enerģijas pārvades vai sadales sistēmām vai dabasgāzes uzglabāšanas krātuvei, ja šī pieeja ir pastāvīgi savietojama ar atbilstošiem tehniskajiem noteikumiem un drošības prasībām.  ETL 9.pants. (2) Sistēmas operatoram tā licences darbības zonā un termiņā ir pastāvīgas saistības nodrošināt sistēmas dalībniekiem nepieciešamo pieslēgumu attiecīgai sistēmai saskaņā ar regulatora izdotajiem sistēmas dalībnieku pieslēguma noteikumiem un par pieslēguma maksu, kuru nosaka sistēmas operators saskaņā ar regulatora noteikto pieslēguma maksas aprēķināšanas metodiku, ja sistēmas dalībnieks izpilda sistēmas operatora noteiktās tehniskās prasības.  EN 42.1 pants (3) Dabasgāzes sadales, pārvades un uzglabāšanas sistēmas operators nodrošina visiem sistēmas lietotājiem un pretendentiem, kuri to pieprasa, vienlīdzīgu un atklātu pieeju attiecīgajai sistēmai, sniedzot tiem dabasgāzes pārvades, sadales vai uzglabāšanas pakalpojumus.  ETL 8.panta (2) Regulators nosaka vienotus sistēmas pieslēguma noteikumus un pieslēguma maksas aprēķināšanas metodiku.  Sistēmas pieslēguma noteikumi elektroenerģijas ražotājiem apstiprināti ar Sabiedrisko pakalpojumu regulēšanas komisijas 03.09.2008. lēmumu Nr.280  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  16.panta 2.punkta  c). | 15.panta pirmā daļa | | | Ieviests pilnībā  Normu atbilstība tiek nodrošināts ar regulējumu par tiesību pārdod elektroenerģiju obligātā iepirkuma ietvaros. Publiskais tirgotājam noteikts pienākums iepirkt elektroenerģiju no komersanta, kas ieguvis tiesības pārdot elektroenerģiju obligātā iepirkuma ietvaros atbilstoši (MK noteikumiem Nr.262 un MK noteikumiem Nr.221).  Sistēmas operators nodrošina **visiem** sistēmas lietotājiem un pretendentiem, kuri to pieprasa, vienlīdzīgu un atklātu pieeju attiecīgajai sistēmai  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  16.panta 3.punkts | 15.pants  16.pants | | | Ieviests pilnībā  ETL 8.panta (2) Regulators nosaka vienotus sistēmas pieslēguma noteikumus un pieslēguma maksas aprēķināšanas metodiku.  Sistēmas pieslēguma noteikumi elektroenerģijas ražotājiem apstiprināti ar Sabiedrisko pakalpojumu regulēšanas komisijas 03.09.2008. lēmumu Nr.280  ETL 4.panta (2) Sistēmas vadības un lietošanas kārtību un tirgus dalībnieku, izņemot galalietotājus, darbības nosaka Tīkla kodekss. Tīkla kodeksu izstrādā pārvades sistēmas operators un apstiprina regulators. Tīkla kodeksā noteikto procedūru izpildi nodrošina pārvades sistēmas operators.  Tīkla kodeksa 2.daļa „ Pieslēgums elektroenerģijas sistēmai” , kurā viss aprakstīts, t.sk. 3.1. Sistēmas operatoram ir pienākums veikt savstarpējas pārrunas ar sistēmas dalībnieku par sistēmas pieslēguma nosacījumiem, kuru laikā sistēmas operators sniedz informāciju, kas dod iespēju sistēmas dalībniekam novērtēt sistēmas operatora piedāvāto tehnisko noteikumu būtību, bet sistēmas dalībnieks sistēmas operatoram sniedz vispusīgu informāciju par savu paredzēto darbību;  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  16.panta 4.punkts | 15.pants  16.pants | | | Tiks ieviestas ar likumprojektu „Atjaunojamās enerģijas likums”.  Sistēmas pieslēguma noteikumi elektroenerģijas ražotājiem apstiprināti ar Sabiedrisko pakalpojumu regulēšanas komisijas padomes 03.09.2008. lēmumu Nr.280  8. **Ražotājs par saviem līdzekļiem nodrošina sistēmas pieslēguma projektēšanu** saskaņā ar sistēmas operatora izsniegtajiem tehniskajiem noteikumiem, ievērojot spēkā esošo normatīvo aktu prasības.  12. **Visus ar sistēmas pieslēguma būvniecību saistītos izdevumus maksā ražotājs.**  Elektroenerģijas tirgus likums (ETL), Tīkla kodekss  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  16.panta 5.punkta  a), b), c) | - | | | Ieviests pilnībā  ETL 8.panta otrā daļa  Sistēmas pieslēguma noteikumi elektroenerģijas ražotājiem apstiprināti ar Sabiedrisko pakalpojumu regulēšanas komisijas padomes 03.09.2008. lēmumu Nr.280  7. Pieslēguma vietu un nosacījumus nosaka sistēmas operators, sešdesmit dienu laikā pēc pieteikuma saņemšanas, izsniedzot ražotājam skaidrus un tehniski pamatotus tehniskos noteikumus, kuru derīguma termiņš ir divi gadi.  9. Pēc sistēmas pieslēguma būvprojekta apstiprināšanas sistēmas operators un ražotājs noslēdz pieslēguma līgumu, kurā nosaka arī pieslēguma būvdarbu nosacījumus, pieslēguma maksu, pieslēguma samaksas termiņus un pieslēguma ierīkošanas termiņus, kā arī nosacījumus ražotāja elektrostacijas pieslēgšanai sistēmai.  10. Pieslēguma maksu nosaka atbilstoši pieslēguma ierīkošanas ekonomiski pamatotajām izmaksām.  Tīkla kodeksa 3.1. Sistēmas operatoram ir pienākums veikt savstarpējas pārrunas ar sistēmas dalībnieku par sistēmas pieslēguma nosacījumiem, kuru laikā sistēmas operators sniedz informāciju, kas dod iespēju sistēmas dalībniekam novērtēt sistēmas operatora piedāvāto tehnisko noteikumu būtību, bet sistēmas dalībnieks sistēmas operatoram sniedz vispusīgu informāciju par savu paredzēto darbību;    Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  16.panta 6.punkts. | - | | | Ieviests pilnībā  Saskaņā ar ETL 8.panta otro daļu spēkā ir ar SPRK 2008.gada 3.septembra lēmums Nr.280 apstiprināti noteikumi „Sistēmas pieslēguma noteikumi elektroenerģijas ražotājiem” atbilsts Direktīvas 2009/28/EK 16.panta 6.punkta prasībām.:  10. Pieslēguma maksu nosaka atbilstoši pieslēguma ierīkošanas ekonomiski pamatotajām izmaksām.  12. Visus ar sistēmas pieslēguma būvniecību saistītos izdevumus **maksā ražotājs**.  13. Ja saskaņā ar pieslēguma izbūves būvprojektu, sistēmas pieslēguma būvdarbiem nepieciešama sistēmas operatora elektrotīklu rekonstrukcija, sistēmas operators un ražotājs rakstiski vienojas par nepieciešamo rekonstrukcijas darbu izpildi. Par šajā punktā noteiktajiem rekonstrukcijas darbiem **maksā ražotājs**.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK 16.panta 7.punkts; 8.punkts | - | | | Ieviests pilnībā  ETL 16.pants un ETL 20.pants  Elektroenerģijas tirdzniecības un lietošanas noteikumi (MK 2009.gada 21.jūlija noteikumi Nr.739)  17. Saistītais lietotājs proporcionāli tā elektroenerģijas patēriņa apjomam maksā obligātā iepirkuma komponenti. Obligātā iepirkuma komponenti maksā publiskajam tirgotājam vai attiecīgajam sistēmas operatoram kopā ar elektroenerģijas tirdzniecības gala tarifu.  40. Lietotājs - elektroenerģijas tirgus dalībnieks - proporcionāli tā elektroenerģijas patēriņam maksā par katru obligātā iepirkuma komponenti. Par obligātā iepirkuma komponenti maksā attiecīgajam elektroenerģijas pārvades vai sadales sistēmas operatoram kopā ar maksu par pārvades vai sadales sistēmas pakalpojumiem.  Obligātā iepirkuma komponenšu aprēķināšanas metodika apstiprināta ar Sabiedrisko pakalpojumu regulēšanas komisijas padomes 19.08.2009.  lēmumu Nr.280 Nr.1/2  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK 16.panta  9.punkts | 19.pants | | | Nepieciešamības gadījumā tiks ieviestas ar likumprojektu „Atjaunojamās enerģijas likums”.  Ekonomikas ministrija.  EN 42.1pants (3) Dabasgāzes sadales, pārvades un uzglabāšanas sistēmas operators nodrošina visiem sistēmas lietotājiem un pretendentiem, kuri to pieprasa, vienlīdzīgu un atklātu pieeju attiecīgajai sistēmai, sniedzot tiem dabasgāzes pārvades, sadales vai uzglabāšanas pakalpojumus.  Šis EN punkts būs spēkā no 2014.gada.  (4) Dabasgāzes sistēmas operatoram ir tiesības motivēti atteikt pieeju attiecīgajai sistēmai likumā “Par sabiedrisko pakalpojumu regulatoriem” noteiktajā kārtībā šādos gadījumos:  1) sistēmas jauda nav pietiekama;  2) netiks izpildīti regulatora noteiktie pienākumi un saistības;  3) netiks izpildītas ilgtermiņa (10 gadi un vairāk) enerģijas piegādes līgumu saistības;  4) regulators šā likuma 45.3 pantā noteiktajos gadījumos pieņēmis lēmumu par pagaidu atkāpes piešķiršanu.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK 16.panta 10.punkts | - | | | Direktīvas 2009/28/EK 16.panta 9.punkts neparedz obligātas saistības  EN 84.1 pants  (1) Regulators apstiprina sistēmas operatora izstrādātos dabasgāzes sistēmas pieslēguma noteikumus, kuriem jābūt objektīvi pamatotiem, ekonomiski attaisnotiem, taisnīgiem, vienlīdzīgiem un atklātiem. Sistēmas operators regulatora noteiktajā laikā iesniedz regulatoram priekšlikumus par dabasgāzes sistēmas pieslēguma noteikumiem.  Dabasgāzes sistēmas pieslēguma noteikumi apstiprināti ar Sabiedrisko pakalpojumu regulēšanas komisijas padomes 2008.gada 16.jūlija lēmumu Nr.233, izdoti saskaņā ar Enerģētikas likuma 841. panta pirmo daļu  Šie noteikumi gan ir tikai lietotājiem, ražotājiem noteikumu nav.  Nepieciešamības gadījumā tiks ieviestas ar likumprojektu „Atjaunojamās enerģijas likums”.  Ekonomikas ministrija. | | Projekts šo jomu neskar |
| Direktīvas 2009/28/EK  16.panta 11.punkts | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt.  Ekonomikas ministrija. | | Projekts šo jomu neskar |
| Direktīvas 2009/28/EK  17., 18., 19., 20.pants | 6.panta 4.punkts;  11.panta trešā daļa; | | | Daļēji ieviestas. Pilnībā tiks ieviestas izstrādājot Ministru kabineta noteikumus, kas nosaka biodegvielu ilgtspējības kritērijus un to ieviešanas mehānismu, uzskaites un kontroles kārtību un likumprojektu „Grozījumi Biodegvielas likumā”.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  21.panta 1.daļa | - | | | Tiks ieviestas izstrādājot grozījumus Ministru kabineta 2000.gada 26.septembra noteikumos Nr.332 „Noteikumi par benzīna un dīzeļdegvielas atbilstības novērtēšanu” un Ministru kabineta 2005.gada 18.oktobra noteikumos Nr.772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”.  Ekonomikas ministrija. | | Projekts šo jomu neskar |
| Direktīvas 2009/28/EK  21.panta 2.daļa | - | | | Nacionālajos normatīvajos aktos nav nepieciešama normas ieviešana, jo satur tikai dalībvalstij sasitošu pienākumu. | | Projekts šo jomu neskar |
| Direktīvas 2009/28/EK  22.pants | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt. | | Projekts šo jomu neskar |
| Direktīvas 2009/28/EK  I pielikums | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt.  Tiks ieviestas ar likumprojektu „Atjaunojamās enerģijas likums”.  Ekonomikas ministrija. | | Projekts šo jomu neskar |
| Direktīvas 2009/28/EK  II pielikums | 6.panta 1.punkts | | | Tiks ieviestas daļēji.  Pilnīga ieviešana paredzēta ar Ministru kabineta noteikumiem.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  III pielikums | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt. | | Projekts šo jomu neskar |
| Direktīvas 2009/28/EK  IV pielikums | - | | | Līdz 2012.gada 31.decembrim jāizstrādā Ministru kabineta noteikumu projekts, kas nosaka kārtību, kādā sertificē maza izmēra biomasas iekārtu, siltumsūkņu, seklo ģeotermālo un saules foto elektrisko un termālo iekārtu uzstādītājus, nosaka atbilstības novērtēšanas institūciju un sertifikātu piešķiršanas un uzraudzības kārtību.  Izglītības un zinātnes ministrija. | | Projekts šo jomu neskar |
| Direktīvas 2009/28/EK  V pielikums | 6.panta 4.punkts;  11.panta trešā daļa; | | | Tiks ieviestas ar:  1) Likumprojektu „Grozījumi Biodegvielas likumā”;  2) izstrādājot MK noteikumus.  Ekonomikas ministrija. | | Nacionālais tiesību akts neparedz stingrākas prasības |
| Direktīvas 2009/28/EK  VI pielikums | - | | | Norma satur tikai dalībvalstij sasitošu pienākumu un tāpēc to nav nepieciešams pārņemt. | | Projekts šo jomu neskar |
| Direktīvas 2009/28/EK  VII pielikums | 6.panta 1.punkts | | | Tiek ieviests daļēji  Pilnīga ieviešana paredzēta ar Ministru kabineta noteikumiem.  Ekonomikas ministrija. | | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīvas 2009/28/EK attiecībā uz atsevišķu normu piemērošanu paredz rīcība brīvību: atsevišķi panti nav obligāti ieviešami nacionālajos normatīvajos aktos:  6., 7., 8., 9., 11.pants – likumprojekta 4.panta ceturtā daļa  19.panta 2.punkts - Ekonomikas ministrija atbilstoši Direktīvas 2009/28/EK 19. panta 2. punktam ar Ekonomikas ministrijas 2010.gada 31.marta vēstuli Nr. 421-3-2965 ir informējusi Eiropas Komisijas Enerģētikas ģenerāldirektorātu, ka Latvijai pārskats atbilstoši Direktīvas 2009/28/EK 19. panta 2. punktam nav jāiesniedz. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ņemot vērā to, ka likumprojekta 12.panta pirmajā daļā minētie atbalsta instrumenti, sekojošais 13., 14. un 15. var tikt kvalificēti kā „valsts atbalsts” Līguma par Eiropas Savienību darbību izpratnē, likumprojektam pievienots protokollēmums, kas paredz Ekonomikas ministrijai uzdot likumprojektu saskaņot ar Eiropas Komisiju atbilstoši Līguma par Eiropas Savienības darbību 108.panta 3.punktam, nepieciešamības gadījumā likumprojektu precizēt atbilstoši Eiropas Komisijas norādījumiem un iesniegt izskatīšanai Ministru kabineta sēdē. | | | | | |
| Cita informācija | Latvijas Republikas spēkā esošie normatīvie aktu daļēji atbilst Direktīvas 2009/28/EK prasībām. | | | | | |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar | | | | |
|  | | | | | | |
| A | | B | | | C | |
| Projekts šo jomu neskar | | Projekts šo jomu neskar | | | Projekts šo jomu neskar | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Projekts šo jomu neskar | | | Projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar | | | | |
| Cita informācija | | Nav. | | | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Sākotnējās likumprojekta redakcijas apspriestas ar 2010. gada 15. februāra rīkojumu Nr.39 izveidotās darba grupas ietvaros, kurā darbojās pārstāvji no Vides ministrijas, Zemkopības ministrijas, Satiksmes ministrijas, Reģionālās attīstības un pašvaldību lietu ministrijas, Latvijas Pašvaldību savienības, Fizikālā enerģētikas institūta, Lauksaimniecības universitātes, Sabiedrisko pakalpojumu regulēšanas komisijas, AS „Latvenergo”, AS „Augstsprieguma tīkls”, AS „Sadales tīkls” u.c.  Organizējot nozares asociāciju un ekspertu uzklausīšanu, Ekonomikas ministrija aicinājusi izvirzīt savus pārstāvjus darbam pie likumprojekta izstrādes.  Par likumprojektu organizētas darba grupas sanāksmes un sanāksmes plašākā auditorijā, iesaistot atjaunojamās enerģijas nozares asociācijas, uzaicinot to deleģētos pārstāvjus. Sanāksmēs tika pārstāvēta RPA „Rīgas enerģētikas aģentūra”, SIA „Biomehānikas un fizikālo pētījumu institūts”, Klimata tehnoloģiju sadarbības padome, Atjaunojamās enerģijas konfederācija, Latvijas Vēja enerģijas asociācija, Mazās hidroenerģētikas asociācija, Latvijas Biomasas asociācija (LATBIONRG), Latvijas Biodegvielu un bioenerģijas asociācija, Latvijas Biogāzes asociācija, Saules enerģijas asociācija, Latvijas Biometāna asociācija, Latvijas Siltumuzņēmumu asociācija, Latvijas Atkritumu saimniecības uzņēmumu asociācija, SIA „Getliņi EKO“, Vides attīstības biedrība, Biedrība „Latvijas Kokrūpniecības federācija”, Latvijas Termogazifikācijas asociācija, Latvijas Elektroenerģētiķu un energobūvnieku asociācija, „Lauksaimnieku organizāciju sadarbības padome”, Zemnieku saeima, Latvijas Siltumsūkņu Asociācija, Latvijas Energoefektivitātes asociācija (LEEA), Latvijas Ūdeņraža Asociācija, Vides konsultatīvā padome, Biedrība „Zaļais pulss”, Eiropas Reģionālās attīstības biedrība, SIA ENEFIT, “Bezizmešu mobilitātes atbalsta biedrība””. Par likumprojektu, atbildot uz iesniegumiem tika informēti arī citi interesenti.  Rīgas Tehniskās universitātes rīkotajos Zaļās enerģijas forumos, piedaloties Vides ministrijai, Ekonomikas ministrijai un Zemkopības ministrijai (2010.gada 18.janvārī, 2010.gada 19.maijā, 2010.gada 16.septembrī) prezentētas likumprojekta aktuālās redakcijas, uzklausīti enerģētiku pārstāvošo ekspertu viedokļi, iebildumi un komentāri, sniegtas atbildes uz ekspertu jautājumiem. Pēc Ekonomikas ministrijas aicinājuma Ekonomikas ministrijā saņemti iebildumi un priekšlikumi. |
| 2. | Sabiedrības līdzdalība projekta izstrādē | Likumprojekta sākotnējās redakcijas guvušas lielu sabiedrības ieinteresētību. No iesaistīto nozares ekspertiem, asociāciju pārstāvjiem par likumprojektu saņemti un izvērtēti iesniegtie iebildumi un priekšlikumi. |
| 3. | Sabiedrības līdzdalības rezultāti | Izvērtējot ilgtspējīgas atjaunojamās enerģijas politikas kā enerģētikas apakšpolitikas nozīmi tādas enerģijas veicināšanā, kas enerģijas ražošanai izmanto vietējos atjaunojamos energoresursus, sabiedrības līdzdalība likumprojekta izstrādē bijusi būtiska. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Protokollēmuma izpildi nodrošina šādas institūcijas:  Ministru kabinets, Ekonomikas ministrija, Vides ministrija, Reģionālās attīstības un pašvaldību lietu ministrija, pašvaldības, Sabiedrisko pakalpojumu regulēšanas komisija, AS „Latvenergo”, AS „Augstspriegumu tīkls”, AS „Sadales tīkls”. |
| 2. | Projekta izpildes ietekme uz pārvaldes funkcijām | Projekts paredz noteikt jaunas iesaistīto institūciju funkcijas.  Protokollēmuma projekts paredz paplašināt visu iesaistīto institūciju kompetenci. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Ekonomikas ministrs A. Kampars

Vīzē: Valsts sekretārs J.Pūce

14.01.2011. 12:14

8166

K.Piģēns

67013133, [Karlis.Pigens@em.gov.lv](mailto:Karlis.Pigens@em.gov.lv)

1. Turklāt apkures perioda ilgums, kurš norādīts LBN 003-001 Rīgas pilsētai un vidējais aritmētiskais apkures perioda ilgums 10 Latvijas apdzīvotām vietām atšķiras tikai par 1,4%. [↑](#footnote-ref-1)
2. Ievērojot, ka vairumā gadījumu apkures perioda ilgums varētu būt īsāks, ziemām kļūstot siltākām, noapaļošana veikta uz leju. [↑](#footnote-ref-2)